Vilhjálmur Einarsson

Vilhjálmur Einarsson () var ein islandsk friidrettsutøvar og skulemann frå Reyðarfjörður som vann sølvmedaljen i tresteghopp under Sommar-OL 1956 og bronsen ved EM i friidrett 1958.

Under dei olympiske sommarleikane 1956 i Melbourne sette Vilhjálmur ny olympisk rekord med 16,26 m i den andre finaleomgangen, ein rekord brasilianaren Adhemar da Silva forbetra til 16,35 m i fjerde omgang. Sølvmedaljen var den aller fyrste OL-medaljen til Island. To år seinare stod Vilhjálmur på bronseplassen då trestegøvinga var avvikla ved friidretts-EM i Stockholm. Den 7. august 1960 sette han personleg rekord med 16,70 meter heime på Laugardalsvöllur, framleis landsrekord i 2018. Ein månad etter rekordhoppet vart han femtemann i øvinga under Sommar-OL i Roma, seks centimeter bak bronsevinnaren.

Medaljar og plasseringar i internasjonale meisterskap
EM 1954 i Bern: Utslått i kvalifiseringa (14,10 m=nr 17)
OL 1956 i Melbourne: Sølvmedalje - 16,26 m, bakom Adhemar da Silva (16,35)
EM 1958 i Stockholm: Bronsemedalje - 16,00 m
OL 1960 i Roma: Nr 5 - 16,37 m
EM 1962 i Beograd: Nr 6 - 15,62 m

Sonen Einar Vilhjálmsson hevda seg mellom verdseliten i spjutkasting i 1980-åra.

Kjelder
Denne artikkelen bygger på «Vilhjálmur Einarsson» frå ,  den 19. august 2018.  


Kategori:Islandske friidrettsutøvarar
Kategori:Tresteghopparar
Kategori:Olympiske sølvmedaljevinnarar for Island
Kategori:Medaljevinnarar under sommar-OL 1956
Kategori:Islandske deltakarar under sommar-OL 1956
Kategori:Friidrettsutøvarar under sommar-OL 1956
Kategori:Islandske deltakarar under sommar-OL 1960
Kategori:Friidrettsutøvarar under sommar-OL 1960